पाएं अपने शहर की ताज़ा ख़बरें और फ्री ई-पेपरडाउनलोड करें
मानपुर की तिवाड़ी वाली ढाणी में गुरुवार को सिलकोसिस बीमारी से पीड़ित पत्थर श्रमिक की मौत हो गई। परिजन रामस्वरूप सैनी ने बताया कि उसका भाई फूलसिह सैनी 40 पिछले एक साल से सिलकोसिस बीमारी से ग्रसित था। उसका जयपुर एवं जिला अस्पताल में उपचार चल रहा था। सुबह तबीयत बिगड़ने पर श्रमिक ने दम तोड़ दिया। परिजनों ने बताया कि मृतक को उपचार के लिए श्रम विभाग से सहायता राशि नहीं मिली, जिससे उपचार में लाखों का कर्ज हो गया। गौरतलब है कि मंगलवार को भी सिलकोसिस बीमारी से एक श्रमिक की मौत हो गई थी। क्षेत्र में पत्थर स्टोन का कार्य करने वाले सैकड़ों श्रमिकों की जान जा चुकी है। लेकिन सरकार से आर्थिक सहायता राशि नहीं मिलने से परिवारों को आर्थिक संकट का सामना करना पड़ रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn